Návrh opravného rozpočtu (NOR) č. 4 na rok 2020 je pripojený k návrhu na mobilizáciu Fondu solidarity Európskej únie (FSEÚ) vo výške 278 993 814 EUR na účely poskytnutia pomoci Portugalsku, Španielsku, Taliansku a Rakúsku v nadväznosti na pohromy, ku ktorým v týchto členských štátoch došlo počas roka 2019:

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

So zreteľom na

·Portugalsko: škody spôsobené hurikánom Lorenzo na Azorských ostrovoch v októbri 2019;

·Španielsko: záplavy v regiónoch Valencia, Murcia, Kastília-La Mancha a Andalúzia v septembri 2019;

·Taliansko a Rakúsko: extrémne počasie, ktoré viedlo k záplavám a zosuvom pôdy, zasiahlo väčšinu talianskeho územia (situácia vyvrcholila záplavami v Benátkach), ako aj v Korutánsku a východnom Tirolsku v Rakúsku na jeseň 2019.

V NOR č. 4/2020 sa navrhuje vložiť potrebné rozpočtové prostriedky vo forme záväzkov a platieb do všeobecného rozpočtu na rok 2020, a to po odpočítaní záloh už vyplatených Portugalsku a Španielsku (6 495 606 EUR).

2.Financovanie

V súlade s článkom 10 ods. 1 nariadenia Rady (EÚ, EURATOM) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (ďalej len „nariadenie o VFR“) predstavovala celková suma disponibilná na začiatku roka 2020 na mobilizáciu FSEÚ 1 150 524 045 EUR, pričom ide o súčet prostriedkov pridelených na rok 2020 vo výške 597 546 284 EUR a prostriedkov pridelených na rok 2019 vo výške 552 977 761 EUR, ktoré neboli vynaložené a boli prenesené do roku 2020.

Suma, ktorú možno v tejto fáze roka 2020 mobilizovať, predstavuje 1 001 137 474 EUR. To zodpovedá celkovej sume prostriedkov k dispozícii na mobilizáciu FSEÚ na začiatku roka 2020 (1 150 524 045 EUR) mínus suma 149 386 571 EUR, ktorá musí zostať zadržaná, aby sa splnila povinnosť stanovená v článku 10 ods. 1 nariadenia o VFR ponechať 25 % prostriedkov pridelených na rok 2020 do 1. októbra 2020.

Súhrnná tabuľka financovania FSEÚ Suma v EUR Prostriedky pridelené na rok 2019 prenesené do roku 2020 552 977 761 Prostriedky pridelené na rok 2020 597 546 284 ----------------- Celková suma disponibilná na začiatku roku 2020 1 150 524 045 Mínus zadržaných 25 % prostriedkov pridelených na rok 2020 -149 386 571 ----------------- Maximálna suma disponibilná v súčasnosti (prostriedky pridelené na roky 2019 + 2020) 1 001 137 474 Celková výška pomoci navrhovanej na mobilizáciu pre Portugalsko, Španielsko, Taliansko a Rakúsko - 278 993 814 ----------------- Prostriedky zostávajúce k dispozícii do 1. októbra 2020 722 143 660

3.Rozpočtové prostriedky požadované v rozpočte na rok 2020

Na základe žiadostí z Portugalska, Španielska, Talianska a Rakúska sa na základe odhadu celkových priamych škôd vypočítal finančný príspevok z FSEÚ vo výške 278 993 814. EUR.





Vzhľadom na sumu 6 495 606 EUR, ktorá už bola v týchto prípadoch vyplatená z FSEÚ ako záloha, Komisia navrhuje opravu rozpočtu na rok 2020 vo forme posilnenia rozpočtového riadku 13 06 01 o 272 498 208 EUR vo viazaných aj platobných rozpočtových prostriedkoch (pozri tabuľku nižšie).

Sumy v EUR Rozpočtový riadok Názov Viazané rozpočtové prostriedky Platobné rozpočtové prostriedky 13 06 01 Pomoc členským štátom v prípade veľkej prírodnej katastrofy so závažnými dôsledkami na životné podmienky, prírodné prostredie alebo hospodárstvo 272 498 208 272 498 208 Spolu 272 498 208 272 498 208

4.Súhrnná tabuľka podľa okruhov VFR